Diari Oficial de la Generalitat Valenciana


Sumari del DOGV 753, del 01-02-1988 (1988/810500)

DECRET 13/1988, de 25 de gener, del Consell de la Generalitat Valenciana, pel qual s'acorden actuacions de reforma i desenvolupament agrari a la zona de la Vall d'Albaida (València).
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/01/25/13/dof/vci/html**

### Dades del document

Número de DOGV
:   753

Data del DOGV
:   01-02-1988

Secció del DOGV
:   DISPOSICIONS GENERALS

Número del document
:   1988/810500


Data del document
:   25-01-1988

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 13/1988, de 25 de gener, del Consell de la Generalitat Valenciana, pel qual s'acorden actuacions de reforma i desenvolupament agrari a la zona de la Vall d'Albaida (Valencia).  
A la zona denominada la Vall d'Albaida, de la província de València, el sector agrari passa una situació econòmica difícil per falta de rendibilitat de les explotacions, deguda principalment a la deficient utilització dels recursos hídrics, problemes fitosanitaris, la comercialització hortofructícola deficient i l?escassa organització cooperativa, que n'impedeixen la utilització adequada dels recursos potencials.  
Els Ajuntaments de la Vall d'Albaida s'han dirigit a la Conselleria d'Agricultura i Pesca sol·licitant que s'adopten mesures per tal de remediar tal situació i que s'hi inicien actuacions de reforma i desenvolupament agrari. Els Serveis Territorials de la Conselleria a València han fet els estudis previs corresponents, que han fet palés que el millor desenvolupament econòmic de les explotacions agrícoles de la zona podria aconseguir-se mitjançant les mesures que estableix la Llei de Reforma i Desenvolupament Agrari en matèria d?ordenació d'explotacions.  
En atenció d'aquests motius, a proposta del Conseller d'Agricultura i Pesca, i després de la deliberació del Consell de la Generalitat Valenciana en reunió de 25 de gener de 1988,  
DECRETE:  
Article primer  
U. Es declara d'utilitat pública i interès social, d'acord amb els articles 128 i 129 de la llei de Reforma i Desenvolupament Agrari de 12 de gener de 1973, l?ordenació d'explotacions de la zona la Vall d'Albaida, a la província de València, per tal que l'estructura, la capitalització i l?organització empresarial n'assolesquen dimensions suficients i característiques adequades.  
Dos. La zona de la Vall d'Albaida, de la província de València, a efectes d'aquest Decret, comprèn els termes municipals d'Adzaneta de Albaida, Agullent, Albaida, Alfarrasí, Ayelo de Malferit, Ayelo de Rugat, Bèlgida, Bellús, Beniatjar, Benicolet, Benigànim, Benisoda, Benisuera, Bocairent, Bufalí, Carrícola, Castelló de Rugat, Palomar, Pinet, Fontanares, Guadasequies, l?Olleria, Llutxent, Montaberner, Montichelvo, Ontinyent, Otos, la Pobla del Duc, Quatretonda, Ráfol de Salem, Rugat, Salem, Sempere i Terrateig.  
L'extensió superficial de la zona descrita és aproximadament de 72.153 Hes.  
Article segon  
La Conselleria d'Agricultura i Pesca, tai com preveu l?article 51 de la Llei de Reforma i Desenvolupament Agrari, assumirà les funcions, les facultats i els drets que d'acord amb les disposicions vigents corresponen a les Comunitats de Regants, per tal de distribuir i aprofitar les aigües de regadius que els usuaris les constituesquen dins el marc legal existent.  
A efectes d'investigació, distribució i aprofitament racional de les aigües subterrànies, es considera dividida la zona en quatre sectors hidràulics:  
Sector 1: Serra Grossa Oriental.  
Sector 2: Serra Grossa Occidental.  
Sector 3: Serra Solana- Benicadell.  
Sector 4: Serra Salem-Gallinera.  
La Conselleria d'Agricultura i Pesca, en coordinació amb cis Organismes competents en la matèria, desplegarà els estudis i les captacions d'aigües necessàries per proveir les àrees de reg que es delimiten.  
La Conselleria d'Agricultura i Pesca podrà cedir els sondeigs d'investigació, que resulte aconsellable d'explotar, a les Comunitats de Regants que es constituesquen amb aquest efecte. En cada sector hidràulic, les Comunitats de Regants així constituïdes hauran d'integrar-se en una Comunitat d'Usuaris, entre les finalitats estatutàries de la qual s?inclourà l?establiment d'un pla racional d'explotació que assegure la distribució solidària dels recursos disponibles i evite una sobreexplotació abusiva dels aqüífers.  
A fi de defensar els drets i els interessos hidràulics davant d'altri, les Comunitats d'Usuaris del Sector podran integrarse en una Comunitat General d'Usuaris de la Vall d'Albaida, que representarà tots els usuaris d'aigua de la comarca.  
Article tercer  
U. L'orientació productiva que s'assenyala per a la zona serà la següent:  
a) La reconversió dels cultius tradicionals de vinya en fruiters de pinyol, dotats de sistemes de reg localitzat que permeten de mantenir una bona qualitat de la fruita, unes produccions rendables i un millor estat fitosanitari de les plantacions, juntament amb un consum controlat d'aigua que no suposa perill de sobreexplotació dels aqüifers.  
b) La implantació de cultius hortícoles a petites àrees amb microclima adequat per a l?obtenció de produccions de valor comercial alt.  
c) El cultiu a zones marginals de plantes aromàtiques, arbusts farratgers i altres espècies forestals s?estimularà adequadament per tal d'impulsar la lluita contra l?erosió i el restabliment de l?equilibri hidro-geológic forestal.  
d) Es fomentarà la ramaderia extensiva de bestiar oví i cabrum, la cunicultura, l'apicultura i les activitats ramaderes de caràcter cooperatiu.  
e) Es fomentarà la creació i millora de les instal·lacions industrials per a la comercialització cooperativa de les produccions agrícoles i ramaderes.  
Dos. S'assenyalen com a línies d'actuació més importants de la Conselleria d'Agricultura i Pesca la racionalització de l?ús de l'aigua de reg, basada en els principis de solidaritat en la distribució i el repartiment d'aigua; la racionalitat en l?explotació dels aqüífers mitjançant el control del volum de les extraccions, la distribució espacial dels recursos i la funcionalitat de les organitzacions d'explotació d'aigua; la investigació i la captació d'aigües subterrànies; la millora de les estructures agràries de producció, mitjançant la concentració parcel·laria i les obres de millora de les infrastructures agràries; la millora de la xarxa viària per a un millor servei de les explotacions agràries; el foment de l?electrificació rural; la modernització de les explotacions agràries, mitjançant una millora de la formació tècnica de l'agricultor i dels seus mitjans de producció per mitjà d'auxilis tècnico-econòmics, basats en les disposicions que en cada moment determinen el Ministerio de Agricultura, Pesca y Alimentación i la Conselleria d'Agricultura i Pesca; la millora de les estructures agràries de comercialització mitjançant la intensificació del cooperativisme i de les seues instal·lacions industrials; la millora de l?hàbitat rural i l'aprofitament i la conservació dels seus recursos naturals.  
Article quart  
La Conselleria d'Agricultura i Pesca, amb l'oportuna participació de les Juntes de Coordinació a què fa referència el Decret 150/1986, de 24 de novembre, del Consell de la Generalitat Valenciana, redactarà el Pla d'Obres i Millores Territorials de la zona, on s'estudiaran amb el detall necessari les previstes a l'informe que ha servit de base al present Decret, tot classificant-les d'acord amb les disposicions del Llibre Tercer de la Llei de Reforma i Desenvolupament Agrari. Aquest Pla d'Obres i Millores Territorials haurà de ser aprovat per Ordre de la Conselleria d'Agricultura i Pesca.  
Article cinqué  
La Conselleria d'Agricultura i Pesca, d'acord amb l?article 129 de la Llei de Reforma i Desenvolupament Agrari, determinarà per Ordre, que es publicarà al Diari Oficial de la Generalitat Valenciana, els sectors de la zona delimitada a l'article primer on haja de dur-se a terme, d'acord amb el Llibre Tercer, Títol VI de l?esmentada Llei, la concentració parcel·laria, que a tots els efectes legals queda declarada d'utilitat pública i d'urgent execució.  
Article sisé  
A la zona es promourà la constitució i millora d'explotacions agràries que reunesquen condicions estructurals i tècniques adequades, que proporcionen, d'acord amb la conjuntura econòmica i el nivell de vida de la zona, una remuneració adequada del treball, especialment del familiar, i de la gestió empresarial.  
La producció final de tals explotacions haurà d'arribar en tot cas com a mínim a un milió i mig de pessetes, sense ultrapassar el límit màxim de deu milions de pessetes.  
Els límits assenyalats per a la dimensió de les explotacions per l?import de la producció final es calcularan en tot moment prenent com a base els preus que els productes tenen en la data de la publicació d'aquest Decret, per tal d'evitar que la possible variació d'aquests en el futur incidesca sobre la disminució real que es fixa per a les explotacions viables.  
Article seté  
Els titulars d'explotacions individuals, les Cooperatives, les Agrupacions de Productors Agraris i les altres Associacions podran sol·licitar de la Conselleria d?Agricultura i Pesca qualsevol dels auxilis que autoritza la Llei de Reforma i Desenvolupament Agrari vigent, sempre que hi concórreguen les circumstàncies i es complesquen els requisits que estableixen l'esmentada Llei i aquest Decret.  
Article vuité  
Els titulars d'explotacions, la producció final de les quals ultrapasse el límit màxim assenyalat a l'article sisé d'aquest Decret, podran acollir-se als beneficis que estableix l'article 131 de la Llei de Reforma i Desenvolupament Agrari, sempre que, d'acord amb les directrius d'aquest, contribuesquen al desenvolupament econòmic i social de la zona mitjançant la creació de llocs de treball permanents o per qualsevol altre dels mitjans assenyalats a l'article 131 de l'esmentada Llei.  
Article nové  
Les ajudes i els estímuls establerts en aquest Decret, només podran ser sol·licitats fins el 31 de desembre de 1993.  
Article deu  
La Conselleria d'Agricultura i Pesca atorgarà discrecionalment les ajudes a què es refereix l'article anterior en la quantia que corresponga, d'acord amb els preceptes de la Llei de Reforma i Desenvolupament Agrari, segons l?orientació productiva assenyalada a l?article tercer d'aquest Decret.  
Article onze  
Les expropiacions que es realitzen a l'empara de la declaració continguda a l'article primer d'aquest Decret les regularà la norma específica que en cada cas resulte aplicable.  
Article dotze  
La Conselleria d'Agricultura i Pesca queda autoritzada per tal que, a proposta conjunta de la Direcció General de la Producció Agrària i de la Direcció General de Desenvolupament Agrari, concrete en les distintes àrees uniformes l?orientació productiva assenyalada per a la zona i, si cal, l?adeqüeu a les circumstàncies que es presenten.  
DISPOSICIONS FINALS  
Primera  
El Conseller d'Agricultura i Pesca queda facultat per a l?execució i el desplegament del que preveu aquest Decret.  
Segona  
Aquest Decret entrarà en vigor l?endemà de la publicació al Diari Oficial de la Generalitat Valenciana.  
València, 25 de gener de 1988.  
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI